2015. július 1-jétől elérhető a családi otthonteremtési kedvezmény (csok), amelynek elsődleges célja az új lakások építésének ösztönzése, a fiatal családok lakáshozjutásának segítése és a családok gyermekvállalásának megkönnyítése. Ezért a legnagyobb összeget a három vagy több gyermeket vállaló és új lakást építő vagy vásárló családok kaphatják. A feltételek azóta többször változtak, már lehetőség van a korábbi „szocpol” helyett az ingatlanpiac legnagyobb részét kitevő használtlakás vásárlásra is, támogatás mellett.